**ΜΗ ΣΥΝΕΡΓΑΣΙΜΟΣ ΔΑΝΕΙΟΛΗΠΤΗΣ**

Σύμφωνα με το ισχύον κανονιστικό πλαίσιο αναφορικά με την διαχείριση οφειλών σε καθυστέρηση στο πλαίσιο του Κώδικα Δεοντολογίας του Ν.4424/2013 και της [απόφασης ΕΠΑΘ 392/1/31.5.2021](https://www.bankofgreece.gr/RelatedDocuments/%CE%91%CF%80%CF%8C%CF%86%CE%B1%CF%83%CE%B7_%CE%95%CE%A0%CE%91%CE%98_392-%CE%98%CE%AD%CE%BC%CE%B11-site%CE%A4%CF%84%CE%95.pdf%20%CE%91%CE%9D%CE%91%CE%A1%CE%A4%CE%97%CE%A3%CE%97.pdf) της Τράπεζας της Ελλάδος, ενημερώνουμε σχετικά με τους Μη Συνεργάσιμους Δανειολήπτες.

* **Ορισμός Συνεργάσιμου Δανειολήπτη και ενέργειες, στις οποίες οφείλει να προβαίνει, ώστε να χαρακτηρίζεται Συνεργάσιμος.**

Ως Συνεργάσιμος ορίζεται ο Δανειολήπτης που προβαίνει εντός της προθεσμίας που προβλέπεται στο Ενημερωτικό Φυλλάδιο της Εταιρίας στις ακόλουθες ενέργειες:

α) παρέχει πλήρη και επικαιροποιημένα στοιχεία επικοινωνίας στην Εταιρία ή σε όποιον ενεργεί νομίμως για λογαριασμό της (π.χ. αριθμούς σταθερού, κινητού τηλεφώνου και τηλεομοιοτυπίας, ηλεκτρονική διεύθυνση, διεύθυνση κατοικίας και εργασίας) και προβαίνει σε ορισμό συγγενικού ή φιλικού προσώπου, ως αντικλήτου επικοινωνίας για κάθε περίπτωση που ο ίδιος δεν είναι διαθέσιμος,

β) είναι διαθέσιμος σε επικοινωνία και προβαίνει αυτοπροσώπως είτε δια του αντικλήτου του σε πλήρη και ειλικρινή γνωστοποίηση πληροφοριών στην Εταιρία ή σε όποιον ενεργεί νομίμως για λογαριασμό αυτής και ανταποκρίνεται με ειλικρίνεια και σαφήνεια, σε κλήσεις και επιστολές της Εταιρίας ( ή σε όποιον ενεργεί νομίμως για λογαριασμό της), αυτοπροσώπως είτε δια του αντικλήτου του, με κάθε πρόσφορο τρόπο, και

γ) συναινεί σε διερεύνηση εναλλακτικής πρότασης ρύθμισης με την Εταιρία (ή σε όποιον ενεργεί νομίμως για λογαριασμό της), σύμφωνα με τα προβλεπόμενα στον Κώδικα Δεοντολογίας.

* **Προθεσμία για τις ενέργειες, στις οποίες πρέπει να προβαίνει ο Δανειολήπτης για να χαρακτηρίζεται Συνεργάσιμος.**

H προθεσμία, εντός της οποίας πρέπει ο Δανειολήπτης να προβεί στις ως άνω ενέργειες ώστε να χαρακτηρίζεται Συνεργάσιμος, είναι οι δεκαπέντε (15) εργάσιμες ημέρες.

* **Ορισμός Μη Συνεργάσιμου Δανειολήπτη.**

Εφόσον ο Δανειολήπτης δεν προβεί σε κάποια ή όλες από τις ανωτέρω ενέργειες εντός της προβλεπόμενης προθεσμίας, τότε θα χαρακτηρισθεί ως Μη Συνεργάσιμος.

* **Μέτρα που μπορεί να λάβει η Εταιρία σε περίπτωση χαρακτηρισμού Δανειολήπτη ως Μη Συνεργάσιμου.**

Σε περίπτωση που ένας Δανειολήπτης χαρακτηριστεί Μη Συνεργάσιμος, η Εταιρία μπορεί να προχωρήσει στη σε κάθε νόμιμη ενέργεια, συμπεριλαμβανομένων των νομικών ενεργειών για την είσπραξη των απαιτήσεών της και την προάσπιση όλων των σχετικών νόμιμων και συμβατικών δικαιωμάτων της, μεταξύ των οποίων και στην ρευστοποίηση τυχόν εξασφαλίσεων που έχει παράσχει ο Μη Συνεργάσιμος Δανειολήπτης στο πλαίσιο της οικείας σύμβασης.

Επιπλέον επισημαίνεται ότι ο χαρακτηρισμός Δανειολήπτη ως Μη Συνεργάσιμου μπορεί να έχει ως συνέπεια τον αποκλεισμό του από ειδικές ευεργετικές διατάξεις της νομοθεσίας.

* **Περιπτώσεις, στις οποίες εξακολουθεί να υφίσταται οφειλή μετά τη ρευστοποίηση περιουσιακών στοιχείων.**

Σε περίπτωση που μετά την ρευστοποίηση περιουσιακών στοιχείων εξακολουθεί να υφίσταται εναπομένον υπόλοιπο οφειλής, ο Μη Συνεργάσιμος Δανειολήπτης θα εξακολουθεί να είναι υπόχρεος για αυτό, το οποίο θα εκτοκίζεται με το επιτόκιο, όπως αυτό αναφέρεται στην οικεία σύμβαση ως επιτόκιο της ενήμερης οφειλής του προσαυξημένο κατά 2,5 εκατοστιαίες μονάδες και δεν θα υπερβαίνει το ανώτατο επιτόκιο του εξωτραπεζικού εξ υπερημερίας τόκου, όπως αυτό ορίζεται από την Τράπεζα της Ελλάδος.

* **Σημεία στα οποία μπορεί να απευθυνθεί ο Μη Συνεργάσιμος Δανειολήπτης.**

Οποιοσδήποτε Μη Συνεργάσιμος Δανειολήπτης, μπορεί να απευθυνθεί για οποιαδήποτε διευκρίνιση στο **Ειδικό Σημείο Επικοινωνίας** της Εταιρίας:

**Μονάδα Διαχείρισης Καθυστερήσεων**

Διεύθυνση: Φιλελλήνων 1 και Όθωνος, 105 57, ΑΘΗΝΑ

Τηλέφωνο: 210- 6783437 (*κ. Χρήστος Καψιάνης)*

E-mail: [arrearsmanagement@hc-leasing.gr](mailto:arrearsmanagement@hc-leasing.gr)

Eπίσης, μπορεί να απευθυνθεί για συμβουλευτική συνδρομή και ενημέρωση σε αρμόδιους δημόσιους ή ιδιωτικούς φορείς ή τρίτους φορείς της δικής του επιλογής. Ενδεικτικά, μπορεί να απευθυνθεί στο Ιδιωτικό Κέντρο Εξυπηρέτησης Δανειοληπτών (Κ.Ε.Υ.Δ.) ή στο Γραφείο Εξυπηρέτησης Δανειοληπτών (Γ.Ε.Υ.Δ.) της περιφέρειας της μόνιμης κατοικίας του καθώς και στο οικείο Επαγγελματικό Επιμελητήριο ή Επαγγελματικό Σύλλογο.

Για περισσότερες λεπτομέρειες, παρακαλούμε όπως ανατρέξετε στο Ενημερωτικό Φυλλάδιο προς Δανειολήπτες με Οικονομικές Δυσχέρειες, το οποίο βρίσκεται αναρτημένο στον [ιστότοπο](https://www.hc-leasing.gr/LinkClick.aspx?fileticket=mu1YrsV1n0U%3d&tabid=120&language=el-GR) της Εταιρίας μας.

www.hc-leasing.gr/διαχείριση καθυστερήσεων